
Την ονομασία της πλατείας του Δήμου Αγίας Παρασκευής στη συμβολή των οδών Νεαπόλεως και Πατριάρχου Γρηγορίου, μπροστά από το «Δημόκριτο», σε πλατεία «Ευαγόρα Παλληκαρίδη»  προς τιμή του  μάρτυρα του αγώνα των Κυπρίων για την αποτίναξη του αγγλικού ζυγού, αποφάσισε το Δημοτικό Συμβούλιο της πόλης στις 5/3/2019.
Η τελετή ονοματοδοσίας θα πραγματοποιηθεί στο χώρο της Πλατείας, την Τετάρτη 27 Μαρτίου  2019 και ώρα 18:30.
Για τον Ευαγόρα Παλληκαρίδη θα μιλήσει εκπρόσωπος της Πρεσβείας της Κυπριακής Δημοκρατίας στην Ελλάδα.
Στην εκδήλωση θα χαιρετίσουν ο Δήμαρχος Γιάννης Σταθόπουλος, ο Μανώλης Γλέζος , ο Μανώλης  Μηλιαράκης  Εκπρόσωπος της Πρωτοβουλίας για την εκδήλωση, ο Γιώργος Συλλούρης Πρόεδρος της Ομοσπονδίας Κυπριακών Οργανώσεων Ελλάδας, ο Λεωνίδας Μασσοστασής Πρόεδρος της Ένωσης Κυπρίων Ελλάδος και ο Αριστείδης Παναγίδης   Εκπρόσωπος φορέα του Υπ. Παιδείας της Κυπριακής Δημοκρατίας.
Ποίημα του Ευαγόρα Παλληκαρίδη θα απαγγείλει ο Κύπριος ηθοποιός Βασίλης Κυριάκου.
Την εκδήλωση θα πλαισιώσει η Φιλαρμονική Ορχήστρα του Δήμου Αγίας Παρασκευής .

